OzLabs/hebrew-wiki-articles huggingface dataset:
קואופרטיב השמרטפות של גבעת הקפיטול

קואופרטיב השמרטפות של גבעת הקפיטול (באנגלית: Capitol Hill Babysitting Co-op) הוא קואופרטיב הממוקם בוושינגטון די. סי. שהוקם בסוף שנות ה-50 ומטרתו היא חלוקת אחריות השמרטפות בין חבריו.

לעיתים קרובות משמש הקואופרטיב כאלגוריה למודל כלכלי מוכוון ביקוש, כאשר האלגוריה מסייעת בהמחשה של מספר מושגים כלכליים כגון חשיבות היצע כסף לרווחת הכלכלה, פרדוקס החסכון, מיתון, אינפלציה ועוד.

הקואופרטיב כמשל כלכלי הוצג לראשונה בשנת 1977 במאמרם של ג'ואן סוויני וריצ'רד ג'יימס סוויני אולם היה ידוע למעטים בלבד ואת הפופולריות שלו הוא צבר בעקבות המיתון ב, ובזכות פרסומו בספריו של זוכה פרס נובל לכלכלה, הכלכלן פול קרוגמן שהגדיר אותו כ"משנה חיים"<ref></ref>.

== היסטוריה ושיטה ==
הקואופרטיב הוקם בסוף שנות ה-50 על ידי כ-20 משפחות צעירות בעלות ילדים קטנים שהתגוררו בוושינגטון די. סי. שבארצות הברית, באזור גבעת הקפיטול, והעלו יוזמה שתאפשר להן לצאת לבלות, ותפתור להן את נושא השמרטפות.

עם הקמת הקואופרטיב הוענקו לכל משפחה שהצטרפה לקואופרטיב שוברים בשווי 20 שעות שמרטפות, כאשר כל שובר היה שווה לחצי שעת שמרטפות, והתנאי היה שכל משפחה התחייבה להשיב שוברים בשווי זהה לכשתעזוב את הקואופרטיב.
* הקואופרטיב צמח מ-20 משפחות בתחילת שנות ה-60 ליותר מ-200 בתחילת שנות השבעים.
* בתחילת שנות ה-70 הקואופרטיב היה מפוצל גאוגרפית לשניים - צפון / דרום או מזרח / מערב.
* בשנות ה-60 התחלפה עמדת מזכיר הקואופרטיב מדי חודש, כיוון שזו נתפסה כמשימה מכבידה.
* זמן כפול שולם לאחר חצות הלילה ובין 17:00 ל-19:00 בערב (בזמן ארוחת הערב).
* זמן וחצי שולם עבור שעות מאוחרות יותר.

השוברים שהונפקו על ידי הקואופרטיב, כל שובר שווה חצי שעה של שמרטפות.]]

===המשבר===
ניהול הקואופרטיב הופקד בידי חבריו בסבבים ועיקר תפקידם (לפחות במקור) היה שידוך בין חברים הזקוקים לשמרטפים לבין חברים שיכולים לתת שעות שמרטפות, לשם כך כל חבר נדרש לתת מס של 14 שעות שמרטפות (כלומר 28 שוברים) שהועבר ישירות לחברים שניהלו את הקואופרטיב כתשלום עבור ניהול הקואופרטיב.

עקב כך נוצר מצב בו חברים חדשים הרגישו שעליהם להרוויח מספר שוברים נוסף לפני שיוכלו להתחיל להשתמש בהם כדי שלא יגיעו למצב של מחסור בשוברים, כשירצו להשתמש בהם או כשירצו לעזוב, ולכן חברים חדשים ניצלו כל הזדמנות לספק שעות שמירה אך לא השתמשו בשוברים שהרוויחו על מנת לצאת.

כיוון שהזדמנות לשמרטפות נוצרת רק כאשר חבר מחליט לצאת לבלות, נוצר מחסור בשעות שמירה והקואופרטיב נפל למיתון, מיתון אשר ממחיש את התופעה שנקראת "פרדוקס החיסכון".

===הפתרון למיתון===
מנהלי הקואופרטיב ניסו לפתור את המשבר באמצעות החלת כללים נוספים על מנגנוני הקואופרטיב אך ללא הועיל, כשלבסוף הפתרון לבעיית המיתון היה שכל חבר חדש שהצטרף לקואופרטיב קיבל שוברים בשווי 30 שעות שמרטפות אולם נדרש להשיב שוברים בשווי 20 שעות שמרטפות בלבד לכשיעזוב את הקואופרטיב.

פתרון זה פתר את בעיית המיתון אך בתוך מספר שנים נוצרה בעיה חדשה, מספר השוברים שנכנסו לקואופרטיב גדל ונוצר עודף בחברים שרצו לנצל את השוברים ומחסור בחברים שרוצים לספק שעות שמירה.

===פתרון היפותטי===
הבעיות של הקואופרטיב נבעו משני גורמים המשולבים זה בזה: הערך של השוברים היה קבוע, אולם הערך שלהם עבור החברים היה תנודתי.

והפתרון שהייתה יכולה הנהלת הקואופרטיב לבצע הוא ויסות כמות השוברים דרך חברים שמצטרפים אל הקואופרטיב או כאלה שעוזבים אותו. מה שהיה מאפשר לחברים לתת יותר שוברים כאשר יש מחסור בהיצע של שמרטפים או פחות כאשר יש היצע גדול.

==קישורים חיצוניים==
* 

==הערות שוליים==

קטגוריה:וושינגטון די. סי.: ארגונים
יחסי גינאה–מונטנגרו

יחסי גינאה–מונטנגרו הם היחסים הדיפלומטיים הרשמיים שבין רפובליקת גינאה לבין רפובליקת מונטנגרו.

== היסטוריה ==
רפובליקת גינאה הכירה בעצמאותה של רפובליקת מונטנגרו ב-4 באוקטובר 2006. היחסים הדיפלומטיים הרשמיים שבין שתי המדינות נחתמו בעת החתימה על מזכר הבנות מיוחד ב-17 בנובמבר 2016. היחסים בין שתי המדינות הן יחסים שקטים ומלבד פעילות גינאית בצטיניה בה ממוקמת הקונסוליה שלה, לא נעשים בהם מיזמים משותפים רבים.

הסחר, התיירות, וההשקעות ההדדיות שבין שתי המדינות הם בעלי ערך זניח באופן יחסי.

== נציגויות דיפלומטיות ==
* מונטנגרו אינה מיוצגת בגינאה, הן בדרג השגרירות והן בדרג הקונסולרי.
* גינאה אינה מיוצגת במונטנגרו בדרג השגרירות. גינאה מיוצגת במונטנגרו בדרג הקונסולרי באמצעות קונסוליה רשמית שהיא מחזיקה בצטיניה.

== קישורים חיצוניים ==
* [http://www.mvpei.gov.me/en/sections/Bilateral-Relations/Bilateral-Relations/Guinea Guinea], אתר משרד החוץ של מונטנגרו

== הערות שוליים ==
יחסי איי שלמה – צ'ילה

יחסי איי שלמה–צ'ילה הם היחסים שבין אנשי הרפובליקה של צ'ילה ואנשי איי שלמה. במסגרת הממשלתית לא מתקיימים יחסים בין שתי המדינות.

== יחסים דיפלומטיים ==
בין שתי המדינות לא מתקיימים יחסים דיפלומטיים רשמיים אלא מגעים בלבד במסגרות בינלאומיות. איי שלמה היא אחת המדינות היחידות באזור אוקיאניה שלא כוננה יחסים דיפלומטיים רשמיים עם הרפובליקה של צ'ילה.

== נציגויות דיפלומטיות ==
* איי שלמה אינה מיוצגת בצ'ילה, הן בדרג השגרירות והן בדרג הקונסולרי.
* צ'ילה אינה מיוצגת באיי שלמה, הן בדרג השגרירות והן בדרג הקונסולרי.

==קישורים חיצוניים==

== הערות שוליים ==
יחסי טנזניה–צרפת

שגרירות טנזניה בפריז
יחסי טנזניה–צרפת הם יחסי החוץ הדו-צדדיים בין המדינות, צרפת וטנזניה.

== היסטוריה ==
שתי המדינות כוננו יחסים דיפלומטיים בשנת 1961, עוד לפני איחודה של טנגניקה עם זנזיבר בשנת 1964. בינואר 2013 ביקר הנשיא קיקווט בצרפת, וב-2 באוגוסט 2016 ביקר ז'אן-מארק איירו, השר לפיתוח בינלאומי הצרפתי, בדאר א-סלאם. ב-28 בינואר נשיא צרפת פרנסואה הולנד בירך את נשיא טנזניה ג'קיה קיקווטה בפריז, ובפברואר 2019 ד"ר אוגוסטין פ. מהגה, שר החוץ של טנזניה ביקר בצרפת.

== נציגויות דיפלומטיות ==
* טנזניה מחזיקה בצרפת שגרירות בפריז וקונסוליה כללית בניס.
* צרפת מחזיקה בטנזניה שגרירות בדאר א-סלאם וקונסוליה כללית בארושה.

== קישורים חיצוניים ==

* [https://tz.ambafrance.org/Bilateral-relations יחסי טנזניה–צרפת] באתר משרד החוץ הצרפתי

== הערות שוליים ==
רמירו פונס מורי

חוסה רמירו פונס מורי (בספרדית: José Ramiro Funes Mori; נולד ב-5 במרץ 1991) הוא כדורגלן ארגנטינאי, המשחק בעמדת הבלם בריבר פלייט.

==קריירה==
פונס מורי נולד במנדוסה שבארגנטינה ובגיל 10 היגר עם משפחתו לארצות הברית. אביו, מיגל, הוא כדורגלן עבר. בשנת הצטרף לקבוצת הנוער של דאלאס. כעבור חצי שנה, עבר פונס מורי, יחד עם אחיו רוחליו, למחלקת הנוער של ריבר פלייט, בה שיחק שלוש שנים. בקבוצה הבוגרת של ריבר, שיחק ארבע שנים וזכה עם הקבוצה בשישה תארים. בסך הכל, פונס מורי רשם 108 הופעות וכבש שערים בכל המסגרות, כולל שער ניצחון מול בוקה ג'וניורס בבונבוניירה במסגרת הליגה בטורניר פינאל 2014 ושער בגמר גביע ליברטדורס 2015, שני טורנירים בהן זכתה הקבוצה לבסוף.

ב-1 בספטמבר 2015 פונס מורי חתם באברטון מהפרמייר ליג תמורת 9.5 מיליון אירו. ב-12 בספטמבר, פונס מורי ערך את הופעת הבכורה שלו בקבוצה בניצחון 1–3 נגד צ'לסי. בנובמבר , פונס מורי כבש את שערו הראשון בקבוצה בתיקו 3-3 נגד בורנמות'. באפריל הורחק בעקבות עימות עם דיבוק אוריגי בהפסד 0–4 לליברפול, ובעקבות העימות הורחק לשלושה משחקים. במרץ פונס מורי קרע את המיניסקוס ועקב כך נעדר לתקופה ארוכה שנמשכה כשנה.

ב-21 ביוני 2018, פונס מורי חתם בוויאריאל מליגת העל הספרדית.

ב-26 במאי 2021 זכה עם ויאריאל בליגת האירופית לאחר שקבוצתו ניצחה בפנדלים את מנצ'סטר יונייטד.

ב-22 ביולי 2021 חתם פונס מורי בא-נסר הסעודית.

ב-4 באוגוסט 2022 חתם פונס מורי בקרוס אסול המקסיקנית.

ביולי 2023 שב לקבוצת נעוריו, ריבר פלייט, בה חתם עד לסוף שנת 2026.

==קריירה בינלאומית==
במרץ , פונס מורי ערך את הופעת הבכורה שלו במדי נבחרת ארגנטינה במשחק ידידות . ב-6 באוקטובר 2016, פונס מורי הבקיע את הבכורה שלו בנבחרת בתיקו 2-2 נגד .

פונס מורי, נכלל בסגל הנבחרת בקופה אמריקה 2016 וקופה אמריקה 2019, ואף נכלל בסגל הרחב לקראת מונדיאל 2018, אך לא בסופי.

==תארים==

; ריבר פלייט
* ליגת העל הארגנטינאית: פינאל 2014
* קופה קמפאונאטו: 2013/14
*קופה סודאמריקנה: 
*רקופה סודאמריקנה: 
*קופה ליברטדורס: 
*גביע סורוגה בנק: 
*טרופאו דה קמפאונס: 2023
* הסופר קאפ הארגנטינאי: 2023

; ויאריאל
* הליגה האירופית: 

==קישורים חיצוניים==

==הערות שוליים==

קטגוריה:בלמי כדורגל ארגנטינאים
קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני ריבר פלייט
קטגוריה:כדורגלני אברטון
קטגוריה:כדורגלני ויאריאל
קטגוריה:כדורגלני א-נסר
קטגוריה:כדורגלני קרוס אסול
קטגוריה:כדורגלני נבחרת ארגנטינה
קטגוריה:כדורגלני קופה אמריקה 2016
קטגוריה:כדורגלני קופה אמריקה 2019
קטגוריה:ארגנטינאים שנולדו ב-1991
נמל התעופה של טומסק

נמל התעופה טומסק-בוגשבו (ברוסית: Аэропорт Богашёво) הוא נמל תעופה השוכן כ-20 ק"מ מדרום מזרח לעיר טומסק שבסיביר, רוסיה.

==היסטוריה==
נמל התעופה נפתח בנובמבר 1967 והחליף נמל תעופה נוסף ששכן בשכונת קאשטק בעיר טומסק. אזור קשטק נבנה מחדש עם בנייני דירות רב קומתיים והפך ליישוב פרוורי של טומסק.

בשנים 2004 ו-2005 שופץ טרמינל הנוסעים והשטח הפתוח מול שדה התעופה בעלות של 70 מיליון רובל. בניית מסלול ומתקנים חדשים לטיסות למרכז אסיה החלה בשנת 2006. תקציב הבנייה לשנת 2006 הסתכם ב-120 מיליון רובל.

בסתיו 2006 החלו בנייה בדרך חדשה המחברת בין בוגשבו לעיר המחקר המדעי אקדמגורודוק.

== יעדים ==
{| class="wikitable"
|+
!חברות תעופה
!יעדים
|-
|S7 איירליינס
|מוסקבה-דומודדובו
|-
|UVT Aero
|קאזאן
|}

==קישורים חיצוניים==

* 

==הערות שוליים==

טומסק
קטגוריה:טומסק
יחסי דנמרק–סינגפור

יחסי דנמרק–סינגפור הם היחסים הדו-צדדיים בין דנמרק לסינגפור.

== סקירה כללית ==
הקשרים בין המדינות החלו עם הקמת הקונסוליה הדנית הראשונה בסינגפור בשנת 1845, כדי להתכונן לבואה של הספינה הדנית, גלאתיאה, במהלך משלחתה ברחבי העולם. בשנת 1965 כוננו יחסים דיפלומטיים רשמיים בין המדינות, ובשנת 2015 נחגגו 50 שנה ליחסים הדיפלומטיים בין המדינות. שתי המדינות משתפות פעולה בפעילות כלכלית, כמו גם יעילות מים, משאבים ואנרגיה.

== נציגויות דיפלומטיות ==
* דנמרק מחזיקה שגרירות בסינגפור.
* סינגפור מחזיקה בדנמרק קונסוליה כללית בקופנהגן.

== הערות שוליים ==
מיגל (זמר)

מיגל ג'ונטל פימנטל (באנגלית: Miguel Jontel Pimentel; נולד ב-23 באוקטובר 1985) הוא זמר, פזמונאי, מפיק מוזיקלי ושחקן אמריקאי.

== ביוגרפיה ==
מיגל נולד וגדל בלוס אנג'לס, קליפורניה. הוא החל את הקריירה המוזיקלית שלו בגיל שלוש עשרה. לאחר שחתם בחברת התקליטים העצמאית Jive רקורדס בשנת 2007, בנובמבר 2010 הוציא מיגל את אלבום הבכורה שלו, All I Want Is You.<ref></ref> מתוך האלבום יצא הסינגל "Sure Thing" שזכה להצלחה, נכנס לבילבורד הוט 100 והוענק לו תואר פלטינה.

בשנת 2011, לאחר פירוקה של חברת ג'ייב רקורדס, עבר מיגל לחברת RCA רקורדס.<ref></ref> לאחר מכן, בשנת 2012 הוציא מיגל את אלבום האולפן השני שלו, Kaleidoscope Dream.<ref></ref> מתוך האלבום הצליח הסינגל "Adorn", שהגיע למקום הראשון במצעד שירי ה-R&B/היפ-הופ ושהה בו למשך כחמישה שבועות.

ביוני 2015 הוציא מיגל את אלבום האולפן השלישי שלו, Wildheart, האלבום זכה לשבחים רבים והגיע בשיאו למקום השני במצעד בילבורד 200 האמריקאי.<ref></ref>

בשנת 2017 הוציא לאור את אלבום האולפן הרביעי שלו, War & Leisure. האלבום זכה גם הוא לשבחים רבים והצלחה רבה, כשהגיע בשיאו למקום הראשון במצעד אלבומי ה-R&B/היפ הופ האמריקאי.<ref></ref> מתוך האלבום יצא הסינגל המצליח "Sky Walker" בהשתתפות טראוויס סקוט. בשנת 2020, השתתף בשיר "", של ג'נה אייקו.

ב-11 באוגוסט 2023 הוציא את הסינגל "Number 9" בהשתתפות ליל יאכטי. ב-18 באוגוסט הוציא את הסינגל "JEANS" עם ג'סי רייז.

סגנון המוזיקה של מיגל משלב בתוכו רית'ם אנד בלוז, פאנק, מוזיקת היפ הופ, רוק ומוזיקה אלקטרונית.

== דיסקוגרפיה ==
=== אלבומי אולפן ===
* 2010: All I Want Is You
* 2012: Kaleidoscope Dream
* 2015: Wildheart
* 2017: War & Leisure

=== מיקסטייפים ===
* 2012: Art Dealer Chic, Vol. 1
* 2012: Art Dealer Chic, Vol. 2
* 2012: Art Dealer Chic, Vol. 3
* 2014: Wild

=== מיני-אלבומים ===
* 2012: Kaleidoscope Dream: The Water Preview
* 2012: iTunes Festival: London 2012
* 2012: Kaleidoscope Dream: The Air Preview
* 2013: Spotify Sessions London
* 2016: Rogue Waves
* 2016: Spotify Sessions
* 2019: Te Lo Dije

== פילמוגרפיה ==
* 2016: חי את הלילה
* 2017: דטרויט
* 2017: חיי הפלטינה

== קישורים חיצוניים ==

* 

== הערות שוליים ==

קטגוריה:פזמונאים אמריקאים
קטגוריה:מפיקים מוזיקליים אמריקאים
קטגוריה:שחקנים אמריקאים
קטגוריה:זמרים-יוצרים אמריקאים
קטגוריה:אמריקאים שהופיעו ברשימת טיים 100
קטגוריה:אמריקאים שנולדו ב-1985
קטגוריה:זוכי פרסי ה-BET: מוזיקה: זמר ה-R&B הטוב ביותר
יחסי דנמרק–קולומביה

יחסי דנמרק–קולומביה הם היחסים הדו-צדדיים בין דנמרק לקולומביה.

== סקירה כללית ==
הקשרים בין המדינות כוננו ב-18 במאי 1935, ומתקיים ביניהן שיתוף פעולה במגוון רב של תחומים. בשנת 2014 פתחה דנמרק את שגרירותה בבוגוטה.

== נציגויות דיפלומטיות ==
* דנמרק מחזיקה בקולומביה שגרירות בבוגוטה ו-2 קונסוליות בברנקייה וקאלי.
* קולומביה מחזיקה בדנמרק שגרירות בקופנהגן.

== הערות שוליים ==
רפואת האם והעובר

רפואת האם והעובר היא תחום עיסוק ומחקר ברפואה, שעוסק בבריאותם של האם והעובר לפני, במהלך ובסיום ההיריון. רפואת האם והעובר היא תת-התמחות במיילדות.

==היסטוריה==
בעבר הסתמכו הרופאים המיילדים רק על ניטור הדופק העוברי, ועל דיווחי הנשים על מצב תנועות העובר.

ההתקדמות במחקר ובטכנולוגיה אפשרה לרופאים לאבחן ולטפל בסיבוכים עובריים ברחם. רפואת האם והעובר החלה להתפתח בשנות השישים, עם אמצעיים אבחנתיים כמו בדיקת מי שפיר (בשנת 1952), אפשרות לדגימת דם עוברי במהלך הלידה (תחילת שנות השישים), ניטור מדויק יותר של לב העובר (בשנת 1968) ואולטרה סאונד (בשנת 1971) האמצעים החדשים הביאו להתערבות מוקדמת בטיפול בבעיות והורידו את ושיעורי התמותה של העוברים. בשנת 1964 בוצע לראשונה עירוי תוך רחמי, שנחשב לטיפול העובר הראשון. בהמשך נמצא כי מתן סטרואידים לאם, מביא להבשלה מהירה של הריאות אצל העובר, והוחל במתן סטרואידים בכל מקרה של חשש ללידה מוקדמת, דבר שמנע תסמונת מצוקה נשימתית ביילודים והביא להצלת חייהם של פגים רבים.

בישראל קיימים מרפאות ייעודיות לרפואת האם והעובר (במסגרת בתי החולים הציבוריים), העוקבים אחר הריונות שזקוקים לטיפול ולהשגחה מעבר למעקב ההיריון השגרתי.

==מחקר==
תחום רפואת האם והעובר הוא אחד התחומים המתפתחים ביותר ברפואה. במסגרת המחקר מתנהלים מחקרים בתחום הגנטיקה ותאי גזע בתקווה שיתאפשר לספק טיפול מוקדם להפרעות גנטיות. תחום מחקר נוסף הוא האפשרות לנתח עובר בתוך הרחם, לתיקון מומים מולדים כמו מחלות לב.

==ראו גם==
* היריון בסיכון
* כירורגיית אם ועובר
* תרפיה מוכוונת לידה

קטגוריה:תחומים ברפואה
קטגוריה:היריון ולידה
יאן צפניק

יאן יורייביץ' צפניק (ברוסית: Ян Ю́рьевич Ца́пник; נולד ב-15 באוגוסט 1968, אירקוטסק, ברית המועצות) שחקן תיאטרון וקולנוע רוסי.

== ביוגרפיה ==
יאן נולד במשפחתו של שחקן מוביל של תיאטרון הדרמה האקדמית של צ'ליאבינסק על שם נאום אורלוב, יורי צפניק (1945-2014).<ref>[http://www.book-chel.ru/ind.php?what=card&id=4218 ЦАПНИК Юрий Викторинович — Энциклопедия «Челябинск»]</ref> אמו, ולנטינה ניקולאייבנה - היאספורטאית בענף האתלטיקה. 

הוא למד כינור והוכשר במפעל ההדרכה והייצור כטבח, בהמשך סיים שני קורסים של המכון לתיאטרון של סברדלובסק. הוא שירת בפלוגת הסיור והנחיתה של גדוד הסיור הנפרד במטה הכוחות הרוסיים בגרמניה המזרחית ושימש כסגן מפקד הפלוגה במודיעין הצבאי הסובייטי. לאחר השירות הצבאי לא שב למכון התיאטרון בסברדלובסק ועבר למכון הלנינגרדי לתיאטרון, מוזיקה וקולנוע (LGITMiK).

משנת 1992 עד 2005 היה שחקן בתיאטרון הבולשוי האקדמי. בשנת 2001 הוא השתתף במשחק הטלוויזיה "אוצר הרוזן N" בערוץ TVC.<ref></ref>

=== בני משפחתו ===
הוא היה נשוי שלוש פעמים. האישה השלישית היא גלינה. בנישואים אלה נולדה בת בשם יליזבטה (ילידת 2002).<ref></ref>

== פילמוגרפיה נבחרת ==

== קישורים חיצוניים ==

== הערות שוליים ==

קטגוריה:מנחי טלוויזיה רוסים
קטגוריה:שחקני קולנוע וטלוויזיה רוסים
קטגוריה:אנשי המודיעין הצבאי הרוסי
קטגוריה:רוסים שנולדו ב-1968
יחסי איראן–ספרד

יחסי איראן–ספרד (בפרסית: روابط اسپانیا و ایران, בספרדית: Relaciones España-Irán) הם היחסים הדו-צדדיים בין הרפובליקה האסלאמית של איראן ובין ממלכת ספרד. איראן מחזיקה בספרד שגרירות במדריד.<ref>http://madrid.mfa.ir/?siteid=423 Iranian Embassy in Madrid</ref> מאידך, ספרד מחזיקה באיראן שגרירות בטהראן.<ref>[http://www.exteriores.gob.es/Documents/FichasPais/Iran_FICHA%20PAIS.pdf Ficha de Irán] Office of Diplomatic Information, Ministry of Foreign Affairs and Cooperation. Representation Data</ref>

== יחסים דיפלומטיים ==
ליחסים הדיפלומטיים בין ספרד לאיראן יש נקודת מוצא של היעדר מחלוקות דו צדדיות, בנוסף לאהדה טבעית של איראן ושל האיראנים כלפי ספרד והספרדים, מה שהופך את ספרד לאחת המדינות של האיחוד האירופי עם תדמית טובה יותר, גם בקרב אנשים וגם בקרב הרשויות, הרואים בספרד מדינה ידידותית, למרות הסנקציות. שתי המדינות חוו כיבוש ושליטה ערבית לאחר ההתפשטות הראשונית של האסלאם במהלך המאה השמינית.

באשר להתפתחות היחסים הללו, קיימת הקבלה בין ספרד לחלק ניכר משאר מדינות האיחוד. ההפשרה המסוימת שחוו שמונה שנות שלטונו של הנשיא חתאמי, עם ביקורו של הנשיא אזנאר באיראן בשנת 2002 וביקורו של הנשיא חתאמי בספרד באותה שנה, הסתיימה במהלך שמונה שנות כהונת הנשיא אחמדינז'אד. מאירועי 2009 והחמרת סוגיית הגרעין, היחסים הרשמיים בין איראן לספרד, כחברה באיחוד האירופי, הושפעו, במיוחד עם אישור הסנקציות של האיחוד האירופי בינואר 2012, וכניסתן לתוקף בקיץ של אותה שנה. הביטוי המובהק ביותר למצב זה הוא היעדר ביקורים רשמיים בין 2010 לסתיו 2013.

== יחסים כלכליים ==
איראן הייתה אחת משלושת הספקים הגדולים ביותר של נפט גולמי לספרד בשנת 2011, עם כמעט 14% מכלל הנפט המיובא. המצב השתנה באופן קיצוני עם אישור הסנקציות של האיחוד האירופי לגבי ההפסקה המוחלטת של יבוא הנפט. ספרד הייתה המדינה השנייה באיחוד האירופי המושפעת ביותר מהמדד, הן באחוזים לאחר יוון והן בצורה מוחלטת אחרי איטליה.

בשנים שלפני הסנקציות, היצוא הספרדי ראה גידול שהציב את ספרד כמדינת היצוא החמישית באיחוד, אם כי עדיין במרחק לא קטן משלוש הראשונות (גרמניה, איטליה, ובהמשך, צרפת) וקצת יותר קרוב אל המדינה הרביעית, שוודיה.

בשנת 2008 החלה מגמת העלייה וספרד שיפרה את היצוא שלה לעומת 2007 והגיעה ל-464 מיליון אירו, צמיחה של 3.1% לעומת השנה הקודמת. לאחר החמרה ב-2009, ספרד שוב שיפרה בשנת 2010 את ממוצע האיחוד האירופי, שייצואו גדל ב-8.5% לעומת 11.2% הספרדים. בשנת 2011, השנה האחרונה לפני הסנקציות, היצוא הספרדי לאיראן הגיע ל-655.3 מיליון אירו, וגדל ב-33.2% לעומת ירידה של 7.3% באיחוד האירופי. בשלוש שנים, בין 2009 ל-2011, היצוא הספרדי לאיראן צמח בכמעט 50%.

בהקשר עולמי הייתה אחראית ספרד לכ-0.8% מכלל היבוא האיראני בשנת 2011 והייתה הספקית ה-21 בגודלה. עבור ספרד הייתה איראן הלקוחה ה-46 בגודלה בעולם, עם 0.31% מכלל היצוא הספרדי.<ref>[http://www.exteriores.gob.es/Documents/FichasPais/Iran_FICHA%20PAIS.pdf Ficha de Irán] Office of Diplomatic Information, Ministry of Foreign Affairs and Cooperation. Economic relations</ref>

== שיתוף פעולה ==
לאיראן מעולם לא היו הסכמי שיתוף פעולה עם ספרד, ולאיראן אף אין תוכנית פיננסית עם ספרד. איראן חוותה בשלושים השנים האחרונות את ההתקדמות העולמית השנייה בגודלה בקבוצה שלה מבחינת מדד ההתפתחות האנושית, שרק קוריאה הדרומית עלתה רק עליה. החל בהחלטה 1747 של האו"ם מיום 24 במרץ 2007, ועל פי הוראות סעיף 7, לא ניתן להעניק לאיראן מימון בהלוואות אלא מסיבות הומניטריות.

== קישורים חיצוניים ==

== הערות שוליים ==
יחסי אורוגוואי–פרגוואי

הרפובליקה של פרגוואי והרפובליקה המזרחית של אורוגוואי כוננו יחסים דיפלומטיים ב-6 באפריל 1845. פרגוואי מחזיקה באורוגוואי שגרירות<ref>[http://embassy-finder.com/es/paraguay_in_montevideo_uruguay Embassy of Paraguay in Montevideo]</ref> וקונסוליה כללית במונטווידאו. מאידך, אורוגוואי מחזיקה בפרגוואי שגרירות<ref>[http://www.embajada-consulado.com/embajadas-de-uruguay_en_paraguay.html Embassy of Uruguay in Asunción]</ref> וקונסוליה כללית באסונסיון. לפרגוואי יש גם קונסוליית כבוד בפונטה דל אסטה.

== סקירה כללית ==
חוסה חרוואסיו ארטיגס, הדמות ההיסטורית המפורסמת ביותר באורוגוואי, בילה את 30 שנות חייו האחרונות בגלות בפרגוואי. בשנות ה-20 של המאה ה-20 נפתח בית ספר בביתו של ארטיגאס בפרגוואי.<ref name="paruy"></ref> 

במהלך מלחמת הברית המשולשת, שבה אורוגוואי הייתה החברה הזוטרה של הקואליציה במלחמה עם פרגוואי, חיילים של שתי המדינות נלחמו זה בזה בקרבות הגדולים של ז'אטאי, Tuyutí ו-Curupaity. 

שתי המדינות היו חברות מייסדות של מרקוסור, ושתיהן חברות מלאות בקבוצת ריו, האיחוד הלטיני, איגוד האקדמיות השפות הספרדיות, ארגון מדינות אמריקה, ארגון המדינות האיברו-אמריקאיות, איחוד האומות הדרום אמריקאיות, URUPABOL, קבוצת Cairns וG77.<ref></ref> 

שתי המדינות מקובצות לעיתים מכיוון ששניהם חולקים את הסיומת "גואיי". 

ישנם אזרחים פרגוואים הגרים ועובדים באורוגוואי, כמו גם כמה מהגרים מאורוגוואי בפרגוואי. שתי המדינות רואות זו בזו כיעדי תיירות מעניינים. 

נכון לשנת 2014, הסחר הדו-צדדי משגשג ומשתפר.<ref name="paruy"></ref>

== קישורים חיצוניים ==

== הערות שוליים ==
מגפת הקורונה בסלובניה

מגפת הקורונה דווחה לראשונה בסלובניה ב-4 במרץ 2020.

==ציר זמן==
ב-4 במרץ 2020 מקרה הקורונה הראשון דווח בסלובניה. החולה היה אדם שחזר ממרוקו דרך איטליה.

ב-7 במרץ 2020 הממשלה הודיעה על איסור התכנסות במקומות סגורים מעל ל-500 אנשים.

ב-9 במרץ 2020 הממשלה הפחיתה את מספר המתכנסים האפשרי במקומות סגורים ל-100, והורתה על הגבלה במקומות פתוחים ל-500 בני אדם. בנוסף, נעשו בדיקות לגילוי חום בקרב נוסעים בנמל התעופה ליובליאנה יוז'ה פוצ'ניק ולנכנסים בגבולות היבשתיים מאיטליה. מספר הנדבקים בסלובניה עלה ל-25.

ב-10 במרץ 2020 טיפס מספר הנדבקים ל-34, 15 מתוכם בליובליאנה הבירה וסביבתה. שר הבריאות אלש שבדר הציג כמה צעדים: כלל משקי הבית יקבלו עלון מידע בנושא הקורונה. כל השבים מחו"ל יקבלו הודעת SMS, שתודיע להם כי עליהם להתקשר לרופא במקרה שחום גופם עלה. נעצרה נחיתת טיסות מסין, איטליה, איראן ודרום קוריאה. הגבול היבשתי בין סלובניה לאיטליה נסגר, למעט תנועת סחורות.

ב-11 במרץ התגלו מקרים נוספים במורסקה סובוטה ובפוסטוניה. מספר החולים עלה ל-57.

ב-12 במרץ הוכרזה מגפה בסלובניה. הממשלה הודיעה על סגירת מוסדות החינוך החל מ-16 במרץ. על עובדי הבריאות נאסר לקחת חופשה. מקרים חדשים של קורונה התגלו בנובה גוריצה ובקראן. סך הנדבקים גדל ל-89.

ב-13 במרץ נכנסה ממשלה חדשה לתפקידה בסלובניה בראשות ראש הממשלה בעבר יאנז יאנשה, לאחר שנבחר בפרלמנט בעקבות התפטרותו של ראש הממשלה מריאן סארץ'. הוקם צוות מיוחד לניהול המשבר (CMS). כל הפרוצדורות הרפואיות הלא הכרחיות נדחו. 45 מקרים נוספו והסך המצטבר של החולים היה 141.

ב-14 במרץ החליט הצוות המיוחד לניהול המשבר על השעיית כל התחבורה הציבורית במדינה. במועד זה נרשם מקרה מוות ראשון מקורונה במדינה. מדובר בקשיש שגר בבית אבות במטליקה וסבל ממחלות רקע. מספר החולים הכללי תפח ל-181.

ב-15 במרץ הורתה הממשלה על סגירת כל המסעדות והברים.

ב-18 במרץ עמד מספר הנדבקים על 286. ב-20 באפריל, החלו הקלות אחרי תקופה של סגר שהיה במדינה<ref></ref>.

ב-15 במאי, הודיעה הממשלה כי מגפת הקורונה במדינה הסתיימה. עם זאת, הודיעה הממשלה כי תמשיך לנקוט צעדים כגון בדיקות בהיקף נרחב, איסור על התקהלויות וחובת חבישת מסכה - וזאת עד בחינה מחדש שתיערך ב-31 במאי. סלובניה החליטה להקל כמה מהצעדים שנקטה בכל הנוגע לגבולותיה: אזרחי האיחוד האירופי שייכנסו למדינה לא יחויבו עוד בבידוד, בתנאי שלא עזבו את האיחוד לתקופה של יותר משבועיים. אזרחי שאר המדינות שייכנסו לסלובניה יידרשו להיכנס לבידוד של 14 יום.

בספטמבר 2020 התחיל גל נוסף שהגיע לשיאו בתחילת ינואר 2021 עם 1600 נדבקים למיליון. הגל ירד למספר חד ספרתי של נדבקים בסוף יולי 2021.

נכון לתאריך ה 10 במאי, 2022, חוסנו למעלה ממיליון איש בסלובניה, קרוב ל 60% מהאוכלוסייה. <ref></ref>

נכון לתאריך ה 4 בפברואר 2023, ניתנו מעל 3 מיליון מנות חיסון בסלובניה <ref></ref>

==קישורים חיצוניים==

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
סלובניה
קטגוריה:סלובניה: היסטוריה
Coronaviridae

Coronaviridae היא משפחה של נגיפי RNA חד-גדילי חיובי בעלי גנום בעל מקטע אחד באורך 26–32 קילו-בסיסים. ממעטפת הוויריון בולטים בדרך כלל זיזים (spikes), שתחת מיקרוגרף אלקטרוני מקנים לו מראה דמוי הילת השמש, ומכאן שמו (corona משמעותו "כתר", "הילת השמש"). זן של נגיף ממשפחה זו אחראי למחלת נגיף קורונה 2019 שהפכה למגפה עולמית.

== מבנה ותכונות ==
הגנום כולל 5' Cap ו-, מה שמאפשר תרגום ישיר של ה-RNA לחלבוני רפליקאז, הנחוץ לשכפול ה-RNA.
המעטפת של הוויריון נספחת באמצעות הנצה דרך ממברנת הרשתית התוך-פלזמית או מערכת גולג'י, וכוללת שני גליקופרוטאינים S ו-M.
גליקופרוטאין S מכיל משטח גדול של בליטות, ואילו M הוא חלבון חוצה-ממברנה. הנגיפים מתת-המשפחה Toroviruses וחלק מהנגיפים הנכללים בתת-משפחת נגיפי קורונה (בייחוד הנגיפים מתת-קבוצה A בסוג Betacoronavirus) מלבד החלבון S הזיזי, גם טיפוס נוסף של בליטות המזדקרות מפני שטח המעטפת העשויות מחלבון המגלוטינין-אסטראז. חלבון מבני חשוב נוסף הוא הפוספופרוטאין N, שאחראי על הסימטריה הסלילית של הנוקלאוקפסיד העוטף את הגנום.

== טקסונומיה ==
המשפחה מחולקת ל-2 תת-משפחות, 5 סוגים, 23 תתי-סוג, ובסביבות 40 מינים מוכרים.
תת-המשפחות הן: Orthocoronavirinae (נגיפי קורונה) ו-Letovirinae:
אילוסטרציה של נגיף קורונה
* Orthocoronavirinae
** Alphacoronavirus
** Betacoronavirus
** Deltacoronavirus
** Gammacoronavirus
* Letovirinae
** Alphaletovirus

נגיפים נוספים שייתכן שמשתייכים לתת-משפחת נגיפי קורונה, אך סיווגם טרם אושר:
* Asian leopard cat coronavirus
* Bulbul coronavirus HKU11
* Chinese ferret badger coronavirus GX/247/06
* Munia coronavirus HKU13
* Parrot coronavirus AV71/99
* Thrush coronavirus HKU12

=== תת-משפחת Orthocoronavirinae (נגיפי קורונה) ===

נגיפי קורונה הם השם הנפוץ לתת-משפחת Orthocoronavirinae הקרויה גם: Coronavirinae.

הנגיפים גורמים לתחלואה ביונקים ובעופות. באדם, הנגיפים גורמים לזיהום נשימתי, כולל הצטננות, ולרוב המחלה קלה, אך במקרים נדירים כמו במקרה של סארס, MERS ו-COVID-19 עשויות לגרום למוות.
התסמינים במינים אחרים משתנים: בעופות הנגיפים גורמים למחלות דרכי הנשימה העליונות, ואילו בפרות וחזירים הם גורמים לשלשול.

=== תת-משפחת Letovirinae ===
Letovirinae (השם שמתייחס למקור של הווירוס מצפרדעים, נגזר משמה של לטו שעל פי המיתולוגיה הפכה איכרים לצפרדעים) היא תת-משפחה הכוללת סוג אחד בלבד: Alphaletovirus.

מעט מאוד יודע על תת-משפחה זו, בסוג היחיד מוכר מין אחד בלבד, והוצע המיון הטקסונומי:
* משפחה: Coronaviridae
**תת-משפחה: Letovirinae
***סוג: Alphaletovirus
****מין: Milecovirus
*****זן: Microhyla letovirus 1

== קישורים חיצוניים ==

* 

==הערות שוליים ==

קטגוריה:נגיפי קורונה
רוואנה

רוואנה הוא מלך-שד (אסורה) במיתולוגיה ההינדואית והנבל הראשי באפוס ראמאיאנה. רוואנה מתואר כבעל עשרה ראשים (שאחד הוא כרת) ועור כחול.

רוואנה מוצג כמאמין של שיווה ומכשף רב עוצמה ומופיע במיתוס של אחותו סופרינקי.

במיתוס סופרינקי מתחתנת עם האויב של רוואנה. לאחר שרוואנה מגלה זאת הוא הולך להעניש את אחותו אך אשתו מורידה אותו מיזה. לאחר שנים רבות רוואנה מגלה כי אחותו התחתנה בסתר אם אויבו והולך לשאול על מנת להרוג אותו ומצליח.

רוואנה הוא גם מלך לנקה (ממלכה עשויה זהב).

==קישורים חיצוניים==

* 
* 

קטגוריה:מיתולוגיה הינדואית
כריס פאפאס

כריסטופר צ'ארלס פאפאס (באנגלית: Christopher Charles Pappas; נולד ב-4 ביוני 1980) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס הראשון של מדינת ניו המפשייר, מאז 2019.

== ביוגרפיה ==
פאפאס נולד במנצ'סטר שבניו המפשייר, בנם של דון וארתור פאפאס. אבי סבו הגיע אל ניו המפשייר כאזרח אמריקני חדש בראשית המאה העשרים לאחר שהיגר לארצות הברית מיוון. ב-1998 סיים פאפאס את לימודיו התיכוניים בתיכון המרכזי של מנצ'סטר. אחר כך למד במכללת הרווארד, שם כתב בעיתון הרווארד קרימסון. ב-2002 השלים לימודי תואר ראשון בלימודי ממשל באוניברסיטת הרווארד. כמו כן, פאפאס היה חבר באגודה ההיסטורית של מנצ'סטר בחברה לשירותי דרום ניו המפשייר.

ב-1996, בעודו סטודנט, פגש פאפאס את ג'ין שאהין, אז חברת הסנאט של ניו המפשייר, שהתמודדה באותה העת לתפקיד מושל המדינה. הוא חתם טופס התנדבות במטה הבחירות של שאהין, מה שהיה למעשה הפעילות הפוליטית הראשונה שלו. שמונה שנים לאחר מכן, ב-2002, נבחר פאפאס לתפקידו הציבורי הראשון כחבר בבית הנבחרים של ניו המפשייר, שם כיהן עד 2006. בשנה זו נבחר לגזבר מחוז הילסבורו, אך ב-2010 הפסיד את התפקיד לרוברט ברנס.

ב-2012 נבחר פאפאס למועצת הרשות המבצעת של מדינת ניו המפשייר, כשהוא גובר על גזבר מחוז הילסבורו רוברט ברנס. הוא נבחר מחדש למועצה בבחירות 2014 ובבחירות שנתיים אחר כך.

במשך שנים נחשב פאפס למועמד פוטנציאלי לבית הנבחרים של ארצות הברית או אפילו לתפקיד מושל המדינה. עם הודעתה של חברת בית הנבחרים קרול שאה-פורטר כי אין בכוונתה להתמודד מחדש בבחירות 2018, הכריז פפס על מועמדותו לבית הנבחרים מטעם מחוז הקונגרס הראשון של ניו המפשייר.

ב-12 בספטמבר 2018 הביס פאפאס בבחירות המקדימות שנערכו במפלגה הדמוקרטית עשרה מועמדים נוספים, בהם עוזרו לשעבר של מזכיר ההגנה של ארצות הברית לענייני ציבור מאורה סאליבן ולוי סנדרס, בנו של ברני סנדרס. בבחירות הכלליות גבר על מועמד המפלגה הרפובליקנית אדי אדוארדס, לשעבר חבר באגודת ניו המפשייר לאכיפת משקאות אלכוהוליים ומפקד משטרת המדינה לשעבר.

=== חיים אישיים ===
פאפאס רווק ומעולם לא נישא, והוא הומוסקסואל מוצהר.

== קישורים חיצוניים ==

* 

* 

==הערות שוליים==

קטגוריה:אמריקאים ממוצא יווני
קטגוריה:בוגרי בית הספר לממשל באוניברסיטת הרווארד
קטגוריה:חברי בית הנבחרים של ארצות הברית מניו המפשייר
קטגוריה:פוליטיקאים להט"בים אמריקאים
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי האספה הכללית של ניו המפשייר
קטגוריה:פוליטיקאים הומוסקסואלים
קטגוריה:אמריקאים שנולדו ב-1980
יחסי גואטמלה–מונטנגרו

יחסי גואטמלה–מונטנגרו הם היחסים הדיפלומטיים הרשמיים שבין רפובליקת גואטמלה לבין רפובליקת מונטנגרו.

== היסטוריה ==
גואטמלה הכירה לראשונה בעצמאותה של מונטנגרו ב-27 בספטמבר 2006, היחסים הדיפלומטיים הרשמיים שבין שתי המדינות כוננו באותו היום בדיוק. מונטנגרו מינתה מטעמה קונסול כבוד בגואטמלה.

הסחר בין שתי המדינות הוא זניח ועומד על מאות אלפי אירו בלבד, הוא מורכב בעיקר מייבוא ולא מייצוא.

== נציגויות דיפלומטיות ==
* גואטמלה אינה מיוצגת במונטנגרו, הן בדרג השגרירות והן בדרג הקונסולרי.
* מונטנגרו אינה מיוצגת בגואטמלה בדרג השגרירות. מונטנגרו מיוצגת בגואטמלה בדרג הקונסולרי באמצעות קונסוליה רשמית שהיא מחזיקה בגואטמלה סיטי, בירת המדינה.

== קישורים חיצוניים ==
* [http://www.mvpei.gov.me/en/sections/Bilateral-Relations/Bilateral-Relations/Guatemala Guatemala], אתר משרד החוץ של מונטנגרו

== הערות שוליים ==
פיאג'ו בוס

"פיאג'ו בוס"
פיאג'ו בוס (באיטלקית: Piaggio Boss) הוא טוסטוס מתוצרת יצרנית הרכב הדו-גלגלי פיאג'ו, אשר יוצר באיטליה בין השנים 1996–1989.

==ממאפייני "פיאג'ו בוס"==
* שלדה - קורת יחיד פתוחה במתכת לוחית ולחוצה.
* מנוע - 1 צילינדרים, מנוע שתי פעימות.
* מנוע קירור אוויר.
* תמסורת אוטומטית מסוג Variomatic .
* הצתה אלקטרונית.
* הנעה באמצעות דוושה או "Kick starter".
* כיבוי מידי של המנוע באמצעות כפתור הפועל על הצתה. 
* מצמד - מסוג צנטריפוגה (הפרדת המנוע מהאביזר שהוא מניע).
* מערכת חשמל - 6 וואט כולל מתאם מתח חשמלי.
* דלק: תערובת בנזין-שמן 2%.
* מאייד מתוצרת "Dell'Orto" מסוג "Dell'Orto SHA 12/12".
* מהירות שיא - 45 קמ"ש.
* קיבולת מכל דלק - 3.3 ליטר.
* קיבולת מיכל שמן - 60 סמ"ק מסוג "SAE 80W-90".
* מד מהירות מכני עם זיהוי על הגלגל הקדמי באמצעות כבל.
* גלגלי סגסוגת קליל עם 4 חיבורים יצוקים, בגודל 16 אינץ'.
* הצגת בלוקי הבקרה בכידון להפעלת האור, בנוסף לכפתור הכיבוי.
* מחזיק קסדה אחורי (בין האוכף לידית).

==ראו גם==
* טוסטוס
* פיאג'ו גרילו
* פיאג'ו בראבו 
* פיאצ'ו בוקסר

==קישורים חיצוניים==

* 

==הערות שוליים==

קטגוריה:כלי רכב שהושקו ב-1988
קטגוריה:כלי רכב איטלקיים
קטגוריה:כלי רכב דו-גלגליים
קטגוריה:פיאג'ו
קטגוריה:טוסטוסים
יחסי כווית–מונטנגרו

יחסי כווית–מונטנגרו הם היחסים הדיפלומטיים הרשמיים שבין מדינת כווית לבין רפובליקת מונטנגרו.

== היסטוריה ==
כווית הכירה לראשונה בעצמאותה של מונטנגרו ב-27 ביולי 2010. היה זה אותו היום בו נחתם מזכר ההבנות בין שתי המדינות המכריז על כינון יחסים דיפלומטיים רשמיים. השגריר הכוויתי הראשון של כווית למונטנגרו הואמן על מונטנגרו ב-15 בפברואר 2013. מונטנגרו מייבאת מכווית סחר בקנה מידה זניח והייצוא זניח עוד יותר.

בספטמבר 2012 בשולי העצרת הכללית של ארגון האומות המאוחדות נפגשו שר החוץ המונטנגרי ושר החוץ הכוויתי. 

== נציגויות דיפלומטיות ==
* מונטנגרו אינה מיוצגת בכווית, הן בדרג השגרירות והן בדרג הקונסולרי.
* כווית אינה מיוצגת במונטנגרו, הן בדרג השגרירות והן בדרג הקונסולרי. כווית האמינה את שגרירותה שבבלגרד, בירת סרביה הסמוכה, על מונטנגרו.

== קישורים חיצוניים ==
* [http://www.mvpei.gov.me/en/sections/Bilateral-Relations/Bilateral-Relations/Kuwait Kuwait], אתר משרד החוץ של מונטנגרו

== הערות שוליים ==
הרמן ואן דר מיין

הרמן ואן דר מיין (בהולנדית: Herman van der Mijn; 27 בפברואר 1684, אמסטרדם – נובמבר 1741, לונדון), היה צייר מהמאה ה-18. הוא נולד בהולנד ופעל בלונדון.

== ביוגרפיה ==
הרמן ואן דר מיין היה אח של הציירת אגתה ואן דר מיין.

בשנת 1712 הוא התקבל כחבר בגילדת לוקאס הקדוש ובשנת 1713 התמנה לצייר החצר אצל יוהאן וילהלם, הנסיך הבוחר מפפאלץ. בהיותו בחצר הוא צייר בעיקר פרחים. בשנת 1717 הוא חזר להולנד. תוך זמן קצר הוא עבר לפריז ומשם לבריסל. בשנת 1725 הרמן ואן דר מיין הגיע ללונדון והתיישב שם ביחד עם אחותו. הוא היה צייר דיוקנות פופולרי. בשנת 1737 הוא חזר לתקופה קצרה להולנד ועבד אצל וילם הרביעי, נסיך אורנז'. לאחר מכך הרמן ואן דר מיין חזר ללונדון בו נפטר בשנת 1741.

היו לו שישה ילדים וכולם היו ציירים.
ונוס יופיטר ואמור

==קישורים חיצוניים==

* [https://rkd.nl/en/explore/artists/56070 קורות חיים]

קטגוריה:ציירים הולנדים
קטגוריה:ציירים בריטים
קטגוריה:הולנדים שנולדו במאה ה-17
קטגוריה:ילידי 1684
קטגוריה:נפטרים ב-1741
אולימפיאדת השחמט לעיוורים

לוח שחמט המותאם לעיוורים
אולימפיאדת השחמט לעיוורים (באנגלית: Blind Chess Olympiad) היא תחרות שחמט לעיוורים ולקויי ראייה, שמתחרות בה נבחרות שחמט לאומיות. התחרות נערכת מדי ארבע שנים ובחסות ארגון ה-IBCA . אולימפיאדת השחמט לעיוורים היא אירוע הספורט הגדול ביותר בשחמט הבינלאומי עבור לקויי ראייה.

==היסטוריה==

תחרות השחמט הראשונה לשחמטאים עיוורים התקיימה בשנת 1958 בעיר בגרמניה, המנצח היה ריינלד בונהם אשר בהמשך ייסד ה-ה-IBCA.

האולימפיאדה הרשמית הראשונה התקיימה בשנת 1961 בעיר , גרמניה. שמונה קבוצות התחרו ב-122 משחקים בטורניר מסוג ראונד-רובין כשנבחרת יוגוסלביה זכתה. באולימפיאדה השלישית, בשנת 1968, שנערכה בויימות', אנגליה, התחרו 20 קבוצות. רוסיה זכתה בתחרות כשיוגוסלביה סיימה כסגניתה.

באולימפיאדה ה-13 שנערכה בשנת 2008 בהרקליון, יוון, התחרו 34 נבחרות והפכו את אולימפיאדת השחמט לעיוורים לאותה שנה לאירוע הספורט הגדול ביותר בתחום השחמט הבינלאומי לעיוורים עד היום.

==תוצאות==
{| class="wikitable"
|+
!#
!שנה
!עיר
!נבחרת זוכה
|-
|1
|1961
|, גרמניה.
|
|-
|2
|1964
| 
|
|-
|3
|1968
|ויימות', אנגליה
|
|-
|4
|1972
|פולה, קרואטיה
|
|-
|5
|1976
|, פינלנד
|
|-
|6
|1980
|, הולנד
|
|-
|7
|1985
| בנידורם , ספרד
|
|-
|8
|1988
|זאלאגרסג, הונגריה
|
|-
|9
|1992
| מיורקה, ספרד
|
|-
|10
|1996
|לגונה 
|
|-
|11
|2000
|זאקופנה, פולין
|
|-
|12
|2004
|טרגונה, ספרד
|
|-
|13
|2008
|הרקליון, יוון
|
|-
|14
|2012
|צ'נאי, הודו
|
|-
|15
|2017
|אוחריד, מקדוניה הצפונית
|
|}

==קישורים חיצוניים==
* 

*
קטגוריה:תחרויות ספורט נכים
קטגוריה:שחמט לעיוורים ולקויי ראייה
ניקולאס ואן אייק

ניקולאס ואן אייק, המצעד הגדול של המשמר האזרחי ב[[אנטוורפן]]
ניקולאס ואן אייק (בהולנדית: Nicolaas van Eyck; 1617 – 1679) היה צייר פלמי שפעל באנטוורפן באמצע המאה ה-17. הוא ידוע בזכות סצינות הסוסים והקרבות, ציורי נופים ודיוקנאות שלו. הוא גם צייר כמה תהלוכות אזרחיות, כולל מצעדים של המיליציה האזרחית באנטוורפן.<ref name=":0"></ref>

== ביוגרפיה ==
ניקולאס ואן אייק נולד באנטוורפן כבנם של החייט ניקולאס ואן אייק ויואנה רוז. החל ללמוד בשנת 1632 אצל הצייר ההיסטורי הבולט תאודור רומבוץ באנטוורפן והיה לתלמידו.

הוא היה מפקד במשמר אזרחי מקומי וייתכן שזו הסיבה לכך שצייר סצינות צבאיות.<ref></ref>

הוא התיידד עם צייר הפרחים יאן פיליפ ואן תילן, שהיה גם תלמיד של רומבוץ. ואן אייק היה הסנדק של לפחות אחד מתשעת ילדיו של ואן תילן.<ref></ref>

הוא היה המורה של פיטר הופמן, וגם של בניו ניקולאס השני ויאן קרל ואן אייק שהפכו לציירים. יאן קארל היה תלמידו של יאן ארסמוס קווינוס כשהיה באיטליה.<ref name=":0" />

== יצירתו ==
ניקולאס ואן אייק, הקרב ב[[מכלן, אפריל 1580]]
ניקולאס ואן אייק, שעור ברכיבה על סוסים
ניקולאס ואן אייק ידוע בעיקר בנופיו וציורי חיילים ופרשים הנמצאים בזמן קרב או במנוחה. הוא צייר מספר קומפוזיציות המייצגות סצינות של מלחמה ומרידות עירוניות.<ref></ref> ואן אייק צייר בהמשך כמה סצינות בסוגת החגים בכפר וחקלאים רוקדים.<ref></ref>

ואן אייק צייר גם תהלוכות אזרחיות, כולל קומפוזיציה המייצגת את "המצעד הגדול של המשמר האזרחי של אנטוורפן" (1672).<ref></ref> בציור מתואר מפגן של חיילים – שורת רובאים המכוונים את רוביהם לעבר שורת גברים העומדת מולם. ברור שהם לא השתמשו בכדורים אמיתיים אלא רק באבק שרפה.<ref></ref> נראה כי מפגנים כאלה היו נפוצים כמצעדים אזרחיים באותה תקופה, כפי שניתן לראות באירוע מבריסל ב-31 במאי 1615 שתואר על ידי דניס ואן אלסלו, הכולל סצנה דומה.<ref></ref>

כמה מיצירותיו של ואן אייק מתארות מרי אזרחי ומלחמה שהתרחשו בפלנדריה במהלך המאה ה-16. דוגמה לכך היא שני הציורים על הלחימה במכלן ב־9 באפריל 1580. הציורים מתארים את כיבוש מכלן על ידי חיילים אנגלים שפעלו מטעם צפון הולנד הפרוטסטנטית, פעולה צבאית שהתפתחה למעשי זוועה כלפי האוכלוסייה האזרחית המכונה "הזעם האנגלי" משנת 1580. פעולות האיבה מופיעות בציורים, מתרחשות מצפון ומדרום לכיכר העיר. כיכר העיר מלאה בחיילים וחיילי אויב וגדודי ארטילריה. האמן הדגיש את הפעולות של תושבים מקומיים בודדים נגד האויב הזר והאנגלי. כך לדוגמה, מוצגים אנשים המנסים להציל את שרידי הפטרון סנט רומבולד מידיהם של הכופרים האנגלים. הנזיר הכרמליתי פטרוס דה וולף שהצטרף להתנגדות המזוינת בכיכר העיר מוצג בציור הראשון כמשתתף בפעולה. בציור השני ניתן לראות את פטרוס דה וולף לאחר שנפל בידי האויב ועומד להוצאה להורג בידיו של הקולונל האנגלי נוריס.<ref></ref>

ואן אייק היה אחד מציירי אנטוורפן הרבים שמוצגים בתמונה שצייר יאקוב דה פורמנטרו. ציור זה מתוארך בין 1654 ל־1659 ומציג גלריה לאמנות עם יצירות של ציירים חשובים באנטוורפן. ניתן לראות בה את ההישגים האמנותיים ואת מורשת העבר של בית הספר לציור באנטוורפן. בתוך הציור של הגלריה לאמנות, כלולה היצירה של ואן אייק המתארת ציור קרב, מה שמלמד כי הוא נחשב באותה תקופה כצייר מוביל באנטוורפן.

==קישורים חיצוניים==

== הערות שוליים ==

קטגוריה:ציירי תור הזהב של הולנד
קטגוריה:ציירים פלמים
קטגוריה:ילידי 1617
קטגוריה:נפטרים ב-1679
פיאג'ו בראבו

"פיאג'ו בראבו"
פיאג'ו בראבו (באיטלקית: Piaggio Bravo) הוא טוסטוס מתוצרת יצרנית הרכב הדו-גלגלי פיאג'ו, אשר יוצר באיטליה בין השנים 2001–1973.

==ממאפייני "פיאג'ו בראבו"==

* שלדה - קורת יחיד פתוחה במתכת לוחית ולחוצה.
* מנוע - 1 צילינדרים, מנוע שתי פעימות.
* מנוע קירור אוויר.
* תמסורת אוטומטית מסוג "CVT" (העברת הילוכים במהירות אחת)
* הנעה באמצעות דוושה.
* כיבוי מידי של המנוע באמצעות כפתור הפועל על הצתה.
* מצמד - מסוג צנטריפוגה (הפרדת המנוע מהאביזר שהוא מניע).
* מתלים מלפנים: מזלג טלסקופי / אחורי: בולם זעזועים כפול, נוכחות המתלה האחורי, שנעשה באמצעות סיבוב מתנודד ובולמי זעזועים טלסקופים-הידראוליים, כמו גם המזלג הקדמי הטלסקופי.
* דלק: תערובת בנזין-שמן 2%.
* קיבולת מכל דלק - 3 ליטר (מיכל חיצוני למסגרת).
* גרסאות מסוימות בשם "Superbravo", "Superbravo3" ו- "Bravo 3" יוצרו ללא הצלחה מסחרית, חלקן מצוידות באפשרות כמו תיבת הילוכים ידנית עם 3 הילוכים.

===סדרות===
* "Prima Serie" (פירוש באיטלקית: "סדרה ראשונה), דגמים: "Bravo A", "Bravo L", "Bravo L S".
* "Erre2", דגמים: "Bravo SC", "Bravo S".
* "Terza Serie" (פירוש באיטלקית: "סדרה שלישית), דגמים: "Bravo PX", "Bravo P".

==ראו גם==
* טוסטוס
* פיאג'ו גרילו
* פיאג'ו בוס

==קישורים חיצוניים==

* 
* 

==הערות שוליים==

קטגוריה:כלי רכב שהושקו ב-1973
קטגוריה:כלי רכב איטלקיים
קטגוריה:כלי רכב דו-גלגליים
קטגוריה:פיאג'ו
קטגוריה:טוסטוסים
יוני אסיא

יוני אסיא (נולד ב-1 במרץ 1981) הוא יזם היי-טק, מנכ"ל ומייסד חברת eToro - פלטפורמה למסחר בשוק ההון המבוססת על רשת חברתית מקוונת. נמנה עם מייסדי איגוד הביטקוין הישראלי ופורום תעשיית הבלוקצ'יין הישראלית.

==קורות חייו==

יוני אסיא נולד לדוד אסיא, מחלוצי תעשיית התוכנה בישראל, יו"ר ומנכ"ל מג'יק תעשיות תוכנה, ולנעמי אסיא, בעלת משרד עורכי דין בתחום זכויות יוצרים. 

במהלך שירותו הצבאי כמתכנת באגף המודיעין של צה"ל, החל ללמוד ניהול תיקי השקעות במכללת מיטב של מיטב בית השקעות. במקביל ללימודיו הקים את הסטארט-אפ CDRide, חברה המספקת פתרונות לצילום ועריכה של סרטי וידאו לאטרקציות בפארקי שעשועים. במהלך עבודתו כמנכ״ל בחברה זו, למד לתואר ראשון במדעי המחשב באוניברסיטה הפתוחה בשנים 2000–2002. בשנים 2004–2006 למד לתואר שני במדעי המחשב במרכז הבינתחומי הרצליה.

בשנת 2007 הקים אסיא, עם אחיו רונן, את חברת eToro, והוא משמש כמנכ"ל החברה. eToro רשת חברתית להשקעות פיננסיות הפועלת ב-140 מדינות בעולם, עם כ-10 מיליון משתמשים רשומים. בזירות המסחר של איטורו, לצד מניות, קרנות סל, סחורות ומט"ח, נסחרים גם מטבעות דיגיטליים. הרשת כוללת כלים של בינה מלאכותית, שמדרגים את תיקי ההשקעות וממליצים על אלה שנותנים את התשואה הגבוהה ביותר. בשנת 2016 נבחר יוני לאחד מ-100 המשפיעים בתעשיית הFintech של המגזין City A.M.

ב-2013 כתב עם ארבעה מחברים נוספים מסמך אינפורמטיבי על Colored Coins, פלטפורמת המאפשרת לסחור מעל תשתית הביטקוין גם בסחורות אחרות<ref>[https://docs.google.com/document/d/1AnkP_cVZTCMLIzw4DvsW6M8Q2JC0lIzrTLuoWu2z1BE/edit#heading=h.wxrvzqj8997r Colored Coins whitepaper]</ref><ref>Amy Castor, [https://bitcoinmagazine.com/articles/social-cryptocurrency-trading-and-brokerage-firm-etoro-expanding-us Social Cryptocurrency Trading And Brokerage Firm EToro Is Expanding To U.S.], Bitcoin Magazine, 2018</ref>. בפברואר 2015 מונה לדירקטור בחברת ההזנק Colu.

חבר בוועד המנהל של מיטב דש.

==חיים אישיים==

יוני אסיא נשוי למור אסיא, מייסדת ומנכ"לית שותפה של iAngels, פלטפורמה להשקעות הון סיכון, אב לחמישה ומתגורר בסביון. אחיו רונן אסיא, יזם ודירקטור פעיל בeToro.

==קישורים חיצוניים==

* [https://www.etoro.com/people/yoniassia יוני אסיא] באתר eToro
* [https://livingwell.meitavdash.co.il/finance/put-up-to-1-from-your-fortune-in-bitcoin ״׳שימו עד 1% מההון הנזיל בביטקוין. כך תמנעו מסיכונים ותשמרו על פוטנציאל שמשהו גדול יקרה׳״], אתר מיטב דש, 19 בדצמבר 2017
* 
* 
* 
* 
* 
* 
<div class="mw-content-ltr">
* [https://blocktv.com/watch/2019-09-02/5d6ce0497e146-etoro-founder-yoni-assia-predicts-gradual-bitcoin-rise eToro Founder Yoni Assia Predicts Gradual Bitcoin Rise] , BLOCKTV, 02 September, 2019
</div>

==הערות שוליים==

קטגוריה:מנכ"לים ישראלים
קטגוריה:בוגרי תיכון מקיף יהוד
קטגוריה:בוגרי האוניברסיטה הפתוחה
קטגוריה:משקיעי הון סיכון ישראלים
קטגוריה:סביון: אישים
קטגוריה:יזמי היי-טק ישראלים
קטגוריה:דירקטורים ישראלים
קטגוריה:משפחת אסיא
קטגוריה:ישראלים שנולדו ב-1981
פייר אוגוסט קוט

פייר אוגוסט קוט (בצרפתית: Pierre Auguste Cotn; 1837, בדריו – 1883, פריז) היה צייר צרפתי, השייך לזרם "הציור האקדמי" הצרפתי.

==ביוגרפיה==

למד בטולוז ואחר כך בפריז אצל: ליאון קוגניט, אלכסנדר קבנל, וויליאם אדולף בוגרו.

הציג לראשונה בסלון פאריס של האקדמיה לאמנויות היפות בשנת 1863.

זכה לתמיכתו של הפסל פרנסיסק דורט והתחתן עם ביתו יוליה, מורו של פייר וידיד המשפחה ויליאם אדולף בוגרו צייר פורטרייט של גבריאלה ביתם של פייר ויוליה.

בין תלמידותיו היו הציירת אלן דיי הייל (1855–1940), איירין פרמלי והציירת אנה אליזבת קלפמקה (1856–1942).

קבל את עיטור לגיון הכבוד.

נפטר בגיל 46 ונקבר בפר לשז.

==גלריה==
<gallery>
קובץ:1880 Pierre Auguste Cot - The Storm.jpg| הסערה במוזיאון המטרופוליטן לאמנות
קובץ:PIERRE-AUGUSTE COT - Primavera (Museo Metropolitano de Nueva York, 1873. Óleo sobre lienzo, 213.4 x 127 cm).jpg| אביב במוזיאון המטרופוליטן לאמנות
קובץ:William-Adolphe Bouguereau - Gabrielle Cot - Sotheby's.jpg|פורטרייט של גבריאלה ביתו של הצייר מאת ויליאם אדולף בוגרו
</gallery>

==קישורים חיצוניים==

* 

קטגוריה:ציירים צרפתים
קטגוריה:צרפתים שנולדו ב-1837
קטגוריה:צרפתים שנפטרו ב-1883
הוקלט ביוון

הוקלט ביוון (באנגלית: Recorded In Greece, ביוונית: Καταγράφεται στην Ελλάδα) הוא אלבום אולפן מאת הזמר היווני-ישראלי אריס סאן, שיצא בשנת 1969 בישראל וביוון.

== רקע ==
האלבום הוקלט ביוון, על ידי חברת התקליטים CBS. ב-1 בינואר 1969 האלבום יצא ביוון ובישראל. שירי האלבום מושרים כמעט כולם ביוונית, ומנוגנים בסגנונו הרגיל של סאן - מבנה השירים דומה למוזיקה יוונית סטנדרטית, אך במקום להשתמש במנדולינה כמו שנהוג ביוון, סאן משתמש בגיטרה חשמלית. האלבום משלב גם מוזיקה מזרחית ופולק בין שיריו. האלבום הצליח מאוד בישראל, אך הצלחתו העיקרית הייתה ביוון, שם סאן כבר היה זמר מפורסם ואלבומיו נקנו באהדה בקרב הציבור הרחב. ביוון, מכירות האלבום עקפו את מספר המכירות בישראל בכמעט פי שניים.

== רשימת רצועות ==

== קישורים חיצוניים ==

קטגוריה:אלבומי חברת CBS ישראל
קטגוריה:מוזיקה יוונית
השראה

השראה היא פעולה במסגרתה חווה ההשראה מקבל קלט כלשהו, בדרך כלל מאחד מחמישה חושים, בעזרתו הוא מצליח לבצע פעולה הנובעת ממצב תודעה גבוהה יותר, כאשר לעיתים הפעולה היא עצם ההיכנסות למצב השראתי.

תוצר נוסף של פעולת ההשראה יכול להיות למשל אינטואיציה, במסגרתה בעקבות השראה, החווה אינטואציה מצליח לקבל ולפענח מסרים תוך-אישיים (להשיג ידע) ללא חשיבה רצונית.

השראה יכולה להגיע מתוך שלל אפשרויות, וישנם אנשים אשר לומדים באופן אקטיבי להכניס עצמם להשראה, למשל על ידי מוזיקה התפעמות דתית, או סמים (או שילוב מהנ"ל).

אמנים רבים משתמשים בשיטות השראה שונות בשביל להיות יצירתיים וליצור את אומנותם.

בתנ"ך בספר מלכים מסופר על חבורות בני-נביאים, שהתלמדו להתנבא, והגיעו למצב של אקסטזה ונבואה על ידי ניגון בכלי זמר.

שיטות לקבלת השראה כוללות גם למידת ידע חדש, מדיטציה, ריקוד תנועה ועוד.

הפסיכולוגים טוד מ. ת'ראש ואנדרו ג'יי. אליוט ציינו שלושה היבטי ליבה להשראה: זימון, התעלות, ומוטיבציית גישה.

==ראו גם==
* מוזה

==קישורים חיצוניים==

* 

קטגוריה:קוגניציה
פיאג'ו בוקסר

פיאג'ו בוקסר (באיטלקית: Piaggio Boxer) הוא טוסטוס מתוצרת יצרנית הרכב הדו-גלגלי פיאג'ו, אשר יוצר באיטליה בין השנים 1970–1983.

==ממאפייני "פיאג'ו בוקסר"==
* שלדה - קורת יחיד פתוחה במתכת לוחית ולחוצה.
* מנוע - 1 צילינדרים, מנוע שתי פעימות.
* מנוע קירור אוויר.
* תיבת הילוכים בשתי גרסאות: עם משתנה מהירות עם גלגלות הניתנות להרחבה ומצמד צנטריפוגלי אוטומטי (גרסת B2V), או עם המצמד הצנטריפוגלי בלבד והגלגלת הסופית (גרסאות B1M ו-B3M). המשתנה הבטיח ביצועים טובים יותר במיוחד בתחילת הנסיעה ובעלייה.
* הנעה באמצעות דוושה.
* מאייד מתוצרת "Dell'Orto" מסוג "Dell'Orto SHA 12/10".
* דלק: תערובת בנזין-שמן 2%.
* בלמים: קדמי - בלם תוף 90 מ"מ, אחורי - בלם תוף 136 מ"מ
* מתלים: מלפנים: מזלג הידראולי או זרועות נדנדה / אחורי: סוג שלוחה ותושבת האוכף (רק לאוכף קטן).
* קיבולת מכל דלק - 2.8 ליטר (כולל 0.5 ליטר רזרבה).
* מהירות שיא - 40 קמ"ש.
* דגמי "פיאצ'ו בוקסר" צולמו למספר סרטים וסדרות טלוויזיה.

===סדרות===
* "boxer1".
* "boxer2" (יוצר בין השנים 1978 – 1983).
===דגמים===
* "B1M".
* "B2V".
* "B3M".

==ראו גם==
* טוסטוס
* פיאג'ו גרילו
* פיאג'ו בראבו 
* פיאג'ו בוס

==קישורים חיצוניים==

* 
* 
* 

==הערות שוליים==

קטגוריה:כלי רכב שהושקו ב-1970
קטגוריה:כלי רכב איטלקיים
קטגוריה:כלי רכב דו-גלגליים
קטגוריה:פיאג'ו
קטגוריה:טוסטוסים
יחסי מקסיקו–עומאן

יחסי מקסיקו–עומאן הם היחסים הדיפלומטיים בין מקסיקו לעומאן. שתי המדינות חברות באו"ם. בשום מדינה אין שגריר של המדינה השנייה.

== היסטוריה ==
שתי המדינות כוננו יחסים דיפלומטיים ב-31 ביולי 1975.<ref name="Bilateral">[https://centrogilbertobosques.senado.gob.mx/docs/F_Oman.pdf Bilateral relations between Mexico and Oman (in Spanish)]</ref> מאז כינון היחסים הדיפלומטיים, נשמרו היחסים בין שתי המדינות בעיקר באמצעות ארגונים בינלאומיים כמו באו"ם. בשנת 1986 פתחה מקסיקו קונסולית כבוד במסקט בירת עומאן.<ref>[https://www.senado.gob.mx/comisiones/relext_ap/docs/Dictamen_JAMO.pdf Senado de México: Omán (in Spanish)]</ref> בפברואר 2008 ביקר בעומאן המנכ"ל מקסיקני לאפריקה והמזרח התיכון, אנה לואיסה פג'ר, וקיים פגישות עם מזכ"ל משרד החוץ העומאני.

באוקטובר 2012 נסעה שרת החוץ המקסיקנית לעומאן ונפגשה עם מקבילה אחמד בן יוסף עובייד אל-חארתי, שם קיימו את המפגש הראשון ביחסים הדו-צדדיים בין שתי המדינות.<ref>[https://www.americaeconomia.com/economia-mercados/comercio/mexico-y-oman-acuerdan-ampliar-cooperacion-y-relacion-bilateral México y Omán acuerdan ampliar cooperación y relación bilateral (in Spanish)]</ref>

בפברואר 2013 עבדו עומאן ומקסיקו יחד בפיתוח אנציקלופדיה על עץ המנגו. עומאן כללה את מקסיקו בפרויקט טכני-מדעי בנושא סוגי המנגו השונים, שיצר שיתוף פעולה נרחב בין המוסדות הממשלתיים של שתי המדינות. מדענים מבית המשפט המלכותי בסולטאן ביקרו במדינות מקסיקו צ'יאפס נאיאריט כדי לערוך פעילויות מחקריות.<ref name="SRE">[https://www.senado.gob.mx/comisiones/relext_ap/docs/nombramiento_JAMO.pdf SRE: Omán (in Spanish)]</ref>

== ביקורים רמי דרג ==
ביקורים רמי דרג ממקסיקו לעומאן
* מנכ"לית אפריקה והמזרח התיכון אנה לואיסה פג'ר (2008).
* המזכירה ארנדה בזאורי (2012, 2013).

== סחר ==
בשנת 2019 הסתכם המסחר בין שתי המדינות ב -44 מיליון דולר.<ref name="Economy">[http://www.economia-snci.gob.mx/sic_php/pages/estadisticas/ Mexican Ministry of the Economy: Oman (in Spanish)] </ref> הייצוא העיקרי של מקסיקו לעומאן כלל: כלי רכב להובלת סחורות, צינורות מגולגלים ויחידות בקרה או מתאמים. הייצוא העיקרי של עומאן למקסיקו כלל: מנגנוני בלם, אוריאה ושיש.<ref name="Bilateral">[https://centrogilbertobosques.senado.gob.mx/docs/F_Oman.pdf Bilateral relations between Mexico and Oman (in Spanish)]</ref>

== נציגויות דיפלומטיות ==
* מקסיקו מוסמכת לעומאן משגרירותה בריאד, ערב הסעודית ומחזיקה בקונסוליית הכבוד במסקט.<ref>[https://embamex.sre.gob.mx/arabiasaudita/ Embassy of Mexico in Saudi Arabia]</ref>
* עומאן מוסמך למקסיקו משגרירותה בוושינגטון די. סי., ארצות הברית ומחזיקה בקונסולית כבוד מקסיקו סיטי.<ref>[https://consulado-honorario-oman.mx Honorary consulate of Oman in Mexico City]</ref>

== הערות שוליים ==
הכוכבים בוכים בלילה

"הכוכבים בוכים בלילה" הוא סינגל שהוקלט על ידי צמד המפיקים והיוצרים הישראלי דולי ופן, בשיתוף הזמרת הישראלית שירי מימון והזמר הישראלי דודו אהרון.<ref name=":0"></ref> השיר יצא לאור ב-16 במרץ 2020, על ידי חברת התקליטים אן אם סי יונייטד, כסינגל מתוך האלבום "חלק א'".<ref name=":0" />

== רקע וכתיבה ==
השיר נכתב על ידי דולב רם ופן חזות ונוי פדלון והופק והולחן על ידי רם וחזות גם כן.<ref name=":0" /><ref name=":1"></ref> השיר הוא מעין בלדת פופ, בה מדברים שירי מימון ודודו אהרון על מערכת יחסים.<ref name=":1" />

== ביקורת ==
ב-וואלה! NEWS נכתב "הרבה לפני התפשטות הקורונה, עבדו דולי פן יחד עם דודו אהרון ושירי מימון על קליפ אפוקליפטי לשיתוף הפעולה שלהם, "הכוכבים בוכים בלילה". עכשיו, כשהוא יוצא לאור, התוצאה נראית אקטואלית להחריד". גם בישראל היום סוקר השיר, תוך שנכתב שם "הקליפ הפוסט-אפוקליפטי של רם ופן, זוכי פרס אקו"ם, מזכיר קצת את המצב שבו אנחנו נמצאים היום ונקווה שלא ימשיך לשם - עולם אחרי מלחמה, אדמה חרוכה, אש ותמרות עשן".<ref></ref>

ב-Mako נכתב על השיר כי "מעבר לשורות כמו "ואם זה מלחמה, אני רוצה שלום", שכאילו נכתבו על התקופה, הקליפ החדש לשיר הוא סוג של מראה אפוקליפטית לנפש האדם אחרי פרידה כואבת: האווירה בקליפ היא כמו אחרי מלחמה, ויחד עם קולות השניים שמשתלבים נהדר - מדובר בקליפ באמת יוצא דופן שכאילו התאים את עצמו לימים הקשים שעוברים על כולנו".

דודי פטימר ממעריב סקר את השיר גם כן, תוך שכתב כי "מדובר בדואט הרמוני למדי שכולל שילוב קולי מעניין, מסקרן ומעולה בין השניים שמשלימים זה את זו בשיר שנתפר היטב למידותיהם. זאת, על אף שלקח לי כמה פעמים להאזין לשיר בשביל שהפזמון ייקלט, כי הוא לא תופס את האוזן משמיעה ראשונה, בניגוד לבתי השיר הקליטים".

מבקר המוזיקה יוסי חרסונסקי סקר את השיר אף הוא, תוך שהעניק לו שני כוכבי זהב וחצי בלבד, ואמר כי "מה לשירי מימון ולדודו אהרון? השידוך האקראי נועד ככל הנראה להעצים את המלודרמה, אלא שזו אפילו אינה דרמה. יותר הפרזת פרא במה שמתיימר להיות דרמה."<ref></ref>

== וידאו קליפ ==
הווידאו קליפ המלא שיצא עבור השיר, הועלה לערוץ היוטיוב של דולי ופן ב-16 במרץ 2020.<ref name=":0" /> בקליפ ניתן לראות את הצמד מנגן על פסנתר, תוך שניתן לראות את שירי מימון, כשהיא לבושה בשמלה אדומה ואש בוערת מסביבה וזאת בנוסף לכך שניתן לראות את אהרון שר את השיר גם כן.<ref name=":0" />

בפחות מיומיים, צבר הקליפ של השיר למעלה מ-330,000 צפיות.<ref name=":0" /> בנוסף לכך, בדקה האחרונה של הקליפ צורפו קטעים שונים מתקופות שונות, כמו נאומה של מלאלה יוספזאי, דבריה של אופרה וינפרי, אזכור לקהילת הלהט"ב וכדומה.<ref name=":0" />

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי דולי ופן
קטגוריה:שירי שירי מימון
קטגוריה:שירים בעברית
קטגוריה:שירים שנכתבו על ידי דולב רם
קטגוריה:שירים שנכתבו על ידי פן חזות
קטגוריה:שירים שהופקו על ידי דולב רם
קטגוריה:שירים שהופקו על ידי פן חזות
קטגוריה:שירים על לילות
קטגוריה:סינגלים בהוצאת NMC יונייטד אנטרטיינמנט